Iosephus Šklovskij
Iosephus Samuelis filius Šklovskij (Russice Иосиф Самуилович Шкловский, tr. Iosif Samuilovič Šklovskij; natus familia Iudaica die 1 Iulii 1916 Gluchoviae tunc Imperii Russici, nunc Ucrainae, mortuus die 3 Martii 1985 Moscuae) fuit astronomus et astrophysicus Sovieticus, alumnus facultatis physicae Universitatis Moscuensis, ab anno 1966 socius correspondens Academiae Scientiarum URSS. Plus quam 300 opera scientifica publicavit. Anno 1960 Praemio Leniniano pro conceptione sua cometae artificialis ornatus est. Asteroides 2849 Shklovskij in eius honorem vocatur.

Nexus externi

 Pagina de Iosepho Šklovskij Encyclopaediae Sovieticae Magnae editionis tertiae 

Alumni Universitatis Moscuensis
Astronomi Russiae
Astronomi Unionis Sovieticae
Incolae Moscuae
Iudaei
Socii Academiae Scientiarum Russicae